CELEX: 62018TN0715
Language: fi
Date: 2018-12-06 00:00:00
Title: Asia T-715/18: Kanne 6.12.2018 – Phrenos ym. v. komissio

25.2.2019   
            
            
               FI
            
            
               Euroopan unionin virallinen lehti
            
            
               C 72/31
            
         
      Kanne 6.12.2018 – Phrenos ym. v. komissio
      (Asia T-715/18)
      (2019/C 72/40)
      Oikeudenkäyntikieli: englanti
      
         Asianosaiset
      
      
         Kantajat: Phrenos SPRL (Mont-sur-Marchienne, Belgia), Akkanto (Watermael-Boitsfort, Belgia) ja Operational Management Solutions (Chaumont-Gistoux, Belgia) (edustajat: asianajajat R. Jafferali ja R. van Melsen)
      
         Vastaaja: Euroopan komissio
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  Kumoaa kantajille 27.11.2018 päivätyllä kirjeellä tiedoksi annetun Euroopan komission päätöksen siitä, että komission kansainvälisen yhteistyön ja kehitysasioiden pääosastolle järjestettävän Euroopan kehitysyhteistyöpäivät -tapahtuman suunnitteluun, valmisteluun, markkinointiin ja täytäntöönpanoon liittyviä palveluja koskeva sopimus (EuropeAid/139729/DH/SER/BE) (2018/S 144- 328417) vuosille 2019–2022 tehtiin kolmannen osapuolen kanssa
               
            
                  —
               
               
                  velvoittaa komission korvaamaan tässä menettelyssä ja välitoimimenettelyssä aiheutuneet oikeudenkäyntikulut.
               
            
         Oikeudelliset perusteet ja pääasialliset perustelut
      
      Kantaja vetoaa kanteensa tueksi neljään kanneperusteeseen.
      
                  1)
               
               
                  Ensimmäinen kanneperuste, jonka mukaan vastaaja ei perustellut sopimuksen tekemistä koskevaa päätöstään.
               
            
                  2)
               
               
                  Toinen kanneperuste, jonka mukaan vastaaja ei asianmukaisesti arvioinut valitun tarjouksen (ilmeisen) epätavallisen alhaisia hintoja.
               
            
                  3)
               
               
                  Kolmas kanneperuste, jonka mukaan yhdenvertaisen kohtelun periaatetta on loukattu tehtyjen tarjousten arvioinnissa.
               
            
                  4)
               
               
                  Neljäs kanneperuste, jonka mukaan vastaaja käytti tarjouksia arvioidessaan lainvastaista arviointiperustetta.